recursal/SuperWikiNEXT-32B huggingface dataset:
**צום יהושע** הוא יום צום יהודי שהיה נהוג בעבר לציון יום פטירתו של יהושע בן נון.

הקשר לרעידת אדמה ולבית המקדש
----------------------------

מותו של יהושע מוזכר, עוד מהמאה ה-2, בהקשר של רעידת אדמה. התאריך עצמו, י"ח באייר, הוזכר החל ממחצית האלף הראשון בהקשר של רעידת אדמה, בעבר או בהווה. ישנו גם אזכור מפורש של רעידת אדמה כסיבה לצום יהושע:

> 
> צמו ביח בו בגלל מות יהושע והיה בו רעש
> 
> 
> 
> — מן הגניזה הקהירית, מתוך "הלכות ארץ ישראל מן הגניזה הקהירית" של מרגליות
> 

ככל הנראה שהמקור לקשר בין רעידת האדמה לבין התאריך הוא ברעידת האדמה שהתרחשה בשנת 363 בי"ח באייר. זהו גם התאריך, לפי מקורות שונים, של חורבנו של בית המקדש של יוליאנוס בתאריך זה, וכן של בנייתו. על פי המקורות, בית המקדש נחרב בעת בנייתו על ידי רעידת אדמה. מכאן, לפי החוקר אלחנן ריינר, שככל הנראה צום יהושע הוסט לתאריך י"ח באייר בעקבות רעידת אדמה זו, ונוסף יסוד רעידת האדמה לזכר יהושע. העובדה כי תאריך י"ח באייר, היה לימים לתאריך שבו צוין מותו של רבי שמעון בר יוחאי (ל"ג בעומר), והתכונה המיוחסת לרשב"י של הרעדת אדמה, בדומה ליהושע, הביאה את ריינר למסקנה כי המיתוס הגלילי של יהושע בן נון התגלגל במיתוס של הרשב"י. במסגרת גלגול זה, אומץ י"ח באייר כיומו של הרשב"י והר מירון כמקום פולחנו.

תאריך הצום
----------

ממקורות שונים עולים ימים שונים בהם צוין הצום, כשבמקורות המוקדמים התאריך הוא י"ח באייר, ובמקורות המאוחרים התאריך מוקדם לסוף חודש ניסן. 

### במקורות הקדומים

קיימת עדות מהמאה ה-5 לצום בי"ח באייר. עדות זו מופיעה בכתובת שהתגלתה בבית כנסת העתיק בתל רחוב, ושם כתוב:

> 
> [...אלין] צומ[י]ה דכ[ו]ל[ה] שתה[...
> ניסן [...] כז בה
> א[יר] יח בה כב בה
> 
> 
> 
> 

במאה ה-7 כבר קיימת עדות ברורה לקשר בין התאריך י"ח באייר ולצום יהושע:

> 
> וְכָל הָיָה חָת מִשְּׂפַת שָנִי
> 
> 
> בִּהְיוֹת בִּן נוּן מַנְהִיג שְאוֹנִי
> 
> 
> וַיַּחְמוֹס יָמָיו וּבוֹ אִישוֹנִי
> 
> 
> בִּשְמוֹנָה עָשָׂר בַּשֵּנִי.
> 
> 
> 
> — אלעזר בירבי קליר, אהלי איכה גילו קדישים.
> 

ועדות נוספת מהמאה ה-8:

> 
> פָּסוֹחַ וְגָנוֹן טְמֵאִים בְּיַשְּׁבוֹ
> 
> 
> צוֹם יְהוֹשֻׁעַ בִּשְׁמוֹנָה עָשָׂר בּוֹ
> 
> 
> אִיָּיר / קֵרְבָם וְצִיוָּם מִלִּשְׁבּוֹר עֶצֶם בּוֹ
> 
> 
> רִבְּקָם מַצּוֹת וּמְרוֹרִים וְרֺאשׁוֹ וְקִרְבּוֹ
> 
> 
> 
> — רבי פינחס ברבי יעקב הכהן, קידוש ירחים לחודש אייר.
> 

### במקורות המאוחרים ובספרי ההלכה

הצום מצוין לראשונה במקורות המאוחרים בספר הלכות גדולות בכ"ו בניסן בתור התאריך בו נפטר יהושע, גם בסידור רש"י ובמחזור ויטרי הוא מוזכר באותו תאריך. בכלבו מופיע הצום בתאריך כ"ח בניסן וכן בארחות חיים עם גרסה לפיה הצום בכ"ט בניסן.

גם בספרי ההלכה המאוחרים מופיעות כמה גרסאות, למעשה לא נוהגים לצום את צום יהושע.

הערות שוליים
------------

1. 1 2  בן עמי, ירון. 2014. על מה צמים בל"ג בעומר, הועלה למרשתת בתאריך 15/5/14.
2. 1 2 3  אלחנן ריינר, **יהושע הוא רשב"י, חצור היא מירון**, תרביץ כרך פ' חוברת ב' (טבת-אדר ה'תשע"ב), 179-218.
3. ↑  מרדכי מרגליות, **הלכות ארץ ישראל מן הגניזה**, הוצאת מוסד הרב קוק, תשל"ד-1973
4. ↑  סגל, חגי, תשס"ו, **אפשר לכבות**, מקור ראשון. מצוטט באתר חדרי חרדים
5. ↑  מתוך הערך ל"ג בעומר באתר הויקי של ד"ר אורי אמיתי
6. ↑  חגי משגב, רשימת צומות מבית הכנסת ברחוב, לשוננו ע"ז, ב-ד, אלול ה'תשע"ה.
7. ↑  הלכות תשעה באב
8. ↑  סימן תקמ"א
9. ↑  סימן רע"א
10. ↑  סימן ס"ג
11. ↑  עמוד רי"ד
12. ↑  משנה ברורה, סימן תק"פ, סעיף קטן ד'
קירותיה של הבריכה בנויים מעמודי בזלת בצורת מצולעים
**בְּרֵכַת הַמְּשֻׁשּׁים** הוא כינויה של בריכה טבעית המצויה בנחל משושים בחלקה המרכזי-דרומי של רמת הגולן. הבריכה זכתה לשמה בזכות עמודי מסלע הבזלת בעלי חתך משושה.

הרחבה
-----

מימיו של נחל משושים הזורמים באפיק הבזלתי יוצרים מספר מפלי מים קטנים. כוחות הבלייה המכנית במרוצת מיליוני השנים יצרו את הבריכה. קירותיה של הבריכה בנויים מעמודי בזלת בצורת מצולעים, אשר נראים כאילו עוצבו בידי אדם, ומכאן שמה. גובה העמודים מגיע לכ-5 מטרים, כאשר רובם בעלי חמש או שש צלעות. קוטרו של כל עמוד בין 30 ל-40 ס"מ.

בריכת המשושים
עמודי הבזלת נוצרו תוך כדי התקררות זרמי לבה לאחר התפרצות געשית. צורת המצולע מתקבלת כאשר פני הלבה מתקררים ומתכווצים, לעומת פנים הלבה אשר עודו לוהט ומוסיף לנוע. הבדלי הטמפרטורה בין החלק החיצוני והפנימי של הלבה גורמים לסידוק המעטה החיצוני. בהמשך, מהתפתחות סידוק זה נוצרת צורת המצולעים (לרוב צורת משושים).

קירות של עמודי בזלת בצורה זו מצויים במקומות נוספים ברמת הגולן, למשל בנחל זוויתן ובמפל עיט.

מבנים דומים בעולם
-----------------

בזלת עמודית היא תופעה געשית נפוצה, ועמודי בזלת נוצרים בקני מדה מגוונים (קירור מהיר יוצר עמודים קטנים יותר). אתרים ראויים לציון בהם יש עמודי בזלת כוללים את סוללת הענק בצפון אירלנד; האיים שבמערב סקוטלנד הקרובים לסוללת הענק: האי קאנה, האי אג, **מק** (Muck); חלקו הצפוני של האי סקאי; האי **מל** (Mull) וקטע החוף של האי הבריטי מולו ב**מורוורן** (Morvern); והאי **סטפה** (Staffa) שהתפרסם הודות למערת פינגאל שהכניסה אליה מעוטרת בעמודי בזלת והנודעת גם בזכות יצירתו של פליקס מנדלסון. האתר **ג'וסנגג'אולי** באי הקוריאני צ'ג'ו, קניון גרני בארמניה; **האיים הציקלופיים** בסמוך לאי סיציליה באיטליה; באתרים: **המומנט הלאומי ערימת עמודי השטן** בקליפורניה, **פארק המדינה צוקי המפרץ** במזרח אורגון, והמומנט הלאומי מגדל השטן בוויומינג שבארצות הברית, ובאתרים נוספים במקסיקו, בקוריאה הצפונית, באיסלנד, בווייטנאם, באיים האזוריים וב**קונאשיר**, האי הדרומי ביותר באיים הקוריליים שברוסיה.

ראו גם
------

* המנסרה - תופעה דומה במכתש רמון

קישורים חיצוניים
----------------

ויקישיתוף מדיה וקבצים בנושא **בריכת המשושים** בוויקישיתוף
* בריכת המשושים באתר החברה להגנת הטבע
* נחל משושים - בריכת המשושים
* בריכת המשושים - מסלול טיול מפורט מאתר טיולים בארץ
* סרטונים בריכת המשושים ברמת הגולן, באתר ארכיון הסרטים הישראלי בסינמטק ירושלים, 1969
**זבורטורול** (ברומנית לפי כתיב ארכאי **Sburătorul**) היה מגזין ספרותי רומני והחוג הספרותי שהתגבש סביבו, שדגל בקידום מגמות וסגנונות מודרניים בספרות הרומנית. מנהיגו היה מבקר הספרות אאוג'ן לובינסקו. עם הזרמים הספרותיים שמצאו בו כר פורח ניתן למנות את הסימבוליזם, הריאליזם בעל שורשים עירוניים והאוונגרד. המגזין הוקם באפריל 1919 ונשא כתת-כותרת את המלים Revista literară artistică şi culturală "כתב עת ספרותי, אמנותי ותרבותי". "זבורטורול" יצא לאור בתקופות אפריל 1919 - מאי 1921 ומרץ 1926 - יוני 1927. בתקופה ספטמבר 1921 -דצמבר 1922 הופיע שבועון בשם "זבורטורול ליטראר" (Sburătorul literar)
בתקופה האחרונה להופעתו התגייס "זבורטורול" בפולמוס עם חסידי הסגנון השמרני-מסורתי יותר, שהתקבצו בעיקר סביב המגזין "סמנטורול" שבניהולו של ניקולאיה יורגה.
לובינסקו עצמו חלק, בין היתר, על השקפתו האתנוצנטרית של יורגה בנוגע להיסטוריה הרומנית בימי הביניים.

עם העורכים והכותבים ב"זבורטורול" נמנו אנשי ספרות ידועים ברומניה, כמו ג'ורג'ה קלינסקו, ולדימיר סטראינו, פרספסיצ'וס, יון מינולסקו, ליביו רבריאנו, קמיל פטרסקו, הורטנסיה פפדאט-בנג'סקו, אנטון הולבן, יון בארבו ואחרים. לחלקם כדוגמת יון בארבו, קמיל פטרסקו, אילריה וורונקה, אנטון הולבאן, ג'ורג'ה קלינסקו, פומפיליו קונסטנטינסקו, ולדימיר סטראינו, היה "זבורטורול" ביתם הספרותי הראשון. כמה מהם, כמו ליביו רבריאנו והורטנסיה פאפאדט- בנג'סקו זכו בו לעידוד הסגנון המודרני יותר שאפיין את כתיבתם. גויסו בו גם סופרים בעלי ותק כמו ויקטור יפטימיו ויון מינולסקו. 
כתב העת אירח בדפיו כישרונות לא מעטים מקרב בני המיעוט היהודי, כגון טודור ויאנו, פליקס אדרקה,אילריה וורונקה,בנימין פונדויאנו, ניקולאיה שטיינהרדט, אאוג'ן רלג'יס.

השם
---

המגזין נקרא לפי "זבורטורול" (בתרגום מלולי: "המעופף"), יצור מיתי רומני, גילום של התשוקה, המופיע בדמות צעיר יפה-תואר מסתורי בעל תכונות דמוניות, והפוקד את הנערות המתבגרות ומטריף את חלומותיהן.

מקורות
------

Dicționar enciclopedic român*, Editura Politică, București, 1962-1964 (לקסיקון אנציקלופדי רומני 1964-1962)*

לקריאה נוספת
------------

* *Gheorghe Gheorghiță* Sburătorul: revista și cenaclul [condus de E. Lovinescu]*,, Editura Minerva, 1976*
* *Alexandru George* Sburătorul: agende literare, Eugen Lovinescu*,, Editura Fundația națională pentru știință și artă, 1993*
* *"Eugen Lovinescu, Gabriela Omăt, Alexandru George* Sburătorul": 1926-1929*,, Editura Minerva, 1996*
* *"Eugen Lovinescu, Monica Lovinescu, Gabriela Omăt, Alexandru George* Sburătorul: 1933-1936*,, Editura Minerva, 2000*

קישורים חיצוניים
----------------

* מאמר על "זבורוטול" באתר חינוכי רומני
**לואי ג'ון-בפטיסט אלפונס בָּשֶליֶיה** (בצרפתית: **Louis Jean-Baptiste Alphonse Bachelier**; ‏11 במרץ 1870 – 26 באפריל 1946) היה מתמטיקאי צרפתי.

בשלייה נחשב היום כאחד המייסדים של התאוריה המודרנית של ההסתברות וכמייסד המתמטיקה הפיננסית. בתזה שלו "תאוריית ההשערה" (Théorie de la spéculation) שפורסמה ב-29 במרץ 1900, הוא היה הראשון שהשתמש בתנועה בראונית כדי לנתח את שוק המניות הצרפתי. היום השימוש בתנועה בראונית כמתארת את השוק הפיננסי נמצא בבסיס רוב אמצעי התמחור הפיננסי, בין השאר במודל בלק ושולס.

לואי בשלייה נולד בלה הבר בשנת 1870. אביו היה מוכר יינות ומדען חובב ואמו הייתה ביתו של בנקאי. בשלייה התייתם מהוריו מעט לאחר שסיים את מבחן הבגרות ואז הוא טיפל בשלושת אחיו ובעסק המשפחתי שם הוא קיבל לראשונה ידע על השוק הכלכלי. לאחר סיום שירותו הצבאי, הגיע בשלייה בגיל 22 לסורבון שם למד מתמטיקה ולאחר שמונה שנים הגן על התזה שלו "Théorie de la Spéculation" בפני ג'וזף בוסינה, פול אפל ואנרי פואנקרה.

היסטוריונים מסכימים היום כי התזה הזו לא קיבלה את היחס הראוי לה, ככל הנראה מכיוון שהיא נכתבה בצרפתית. עם זאת, המנחה שלו, פואנקרה, העריך מאוד את עבודתו ואף סידר לו עבודה כ"פרופסור חופשי" בסורבון, ובנואה מנדלברוט ציין את תרומתו של בשלייה בתורת ההסתברות ובמתמטיקה הפיננסית. מתמטיקאים רבים לא העריכו את עבודתו. העיקרי שבהם היה פול לוי שדחה את הבקשה של בשלייה בשנת 1926 לקבל מעמד של פרופסור מן המניין באוניברסיטת דיז'ון בעקבות טענה כי באחד מפרסומיו של בשלייה על בעיית הליכת שיכור נפלה טעות. במשך 5 שנים היה בשלייה רשימה השחורה של פול לוי ורק לאחר שפול לוי ראה כי אנדריי קולמוגורוב מצטט רבות מעבודותיו של בשלייה התנצל פול לוי בפניו של בשלייה ואף קיבל אותו לעבוד איתו בשנת 1931.

בעקבות הדחייה מאוניברסיטת דיז'ון עבר בשלייה לאוניברסיטת פראנש-קונטה שבבזאנסון שם מונה לראשונה לפרופסור מן המניין. הוא עבד שם 10 שנים עד שפרש בגיל 67 בשנת 1937. הוא עוד פרסם מאמרים עד שנת 1941 ומת בשנת 1946.

עבודתו על התנועה הבראונית הייתה חשובה והוא הקדים את עבודתו של אלברט איינשטיין על הפן הפיזיקלי של התנועה הבראונית. עבודתו של בשלייה הובילה לעבודותיהם של נורברט וינר (1923) ואנדריי קולמוגורוב (1931) על התנועה הבראונית, של קיושי איטו (1950) על אינטגרל איטו ושל בלק ושולס ושל מורטון (1973) על תמחור אופציות.

קישורים חיצוניים
----------------

ויקישיתוף מדיה וקבצים בנושא **לואי בשלייה** בוויקישיתוף

* לואי בשלייה, באתר פרויקט הגנאלוגיה במתמטיקה
* לואי בשלייה, באתר MacTutor (באנגלית)

הערות שוליים
------------

1. ↑  ל. בשלייה, Théorie de la spéculation, ‏*Annales SCIENTIFIQUES DE L'E.N.S*‏ (1900) עמ' 21–86
2. ↑  מאמרים רבים של בשלייה מופיעים בביבליוגרפיה של ספרו של בנואה מנדלברוט, "Les objets fractals".
3. ↑  איינשטיין פרסם את עבודתו על התנועה הבראונית במאמרו "על התנועה הנדרשת מהתורה הקינטית המולקולארית של החום ושל חלקיקים קטנים השוהים על פניו של נוזל במנוחה" שפורסם ב-1905.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007322388505171
* BnF: cb12162448f (data)
* GND: 12867704X
* ISNI: 0000 0001 2024 8781
* LCCN: no93033314
* The Léonore id LH//87/11 is not valid.
* MGP: 87766
* NKC: mub2011636504
* NTA: 161919901
* SUDOC: 071407812
* VIAF: 44338254
* WorldCat: lccn-no93033314

 |
כריש קריטוקסירינה תוקף צב מסוג פרוטוסטגה
**קריטוקסירינה** (שם מדעי: ***Cretoxyrhina***; מילולית: "חד-אף קרטיקוני") הוא סוג של כריש נכחד שחי בקרטיקון העליון לפני 82–100 מיליון שנה. הוא קרובו הרחוק של העמלץ הלבן, ושייך לסדרה דמויי עמלץ. הוא חי בימי הקרטיקון ביחד עם הכריש סקואליקורקס.

מאפיינים
--------

לכריש זה נמצאו שיניים רבות ברחבי העולם שאורכן 7 סנטימטרים והן בעלות להב מעוקל וחלק עם ציפוי של אמייל עבה. היו לו 7 שורות שיניים בלסתותיו העצומות, והן עזרו לו לקרוע לגזרים את טרפו. אורכו הגיע ל-9 מטרים, גדול יותר מעמלץ לבן.

הכריש שחה בים הפנימי המערבי שלחופיה הקדומים של אמריקה הצפונית וניזון מדגים אחרים כולל כרישים ודגי קסיפקטינוס, מוסזאוריים קטנים, פלזיוזאורים, איכתיוזאוריים וצבי ים גדולים כמו הארכלון. כמו כן נמצא מאובן של פטרנודון עם חוליות שננגסו בידי כריש זה, כנראה כשחלף מעל פני המים ונתפס.

בתרבות
------

כריש זה הופיע בסדרות פלאווורלד ומפלצות חוזרות לתחייה ובסרטים מפלצות ים וSea Rex 3D.

קישורים חיצוניים
----------------

ויקישיתוף מדיה וקבצים בנושא **קריטוקסירינה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
הגנרל לואי ג'ין בולס
**לואי ג'ין בולס** (באנגלית: **Louis Jean Bols**; ‏23 בנובמבר 1867 – 13 בספטמבר 1930) היה גנרל בריטי, ראש המטה של הגנרל אדמונד אלנבי במלחמת העולם הראשונה בחזיתות אירופה וארץ ישראל ואיש הממשל הצבאי הבריטי בארץ ישראל עד כינון המנדט הבריטי.

ביוגרפיה
--------

לואי ג'ין (ז'אן) בולס נולד לדיפלומט בלגי. בפרוץ מלחמת העולם הראשונה בשנת 1914 שירת בולס כמפקד גדוד ונשלח להילחם בחזית המערבית. בנובמבר אותה שנה הוא נפצע ונלקח בשבי על ידי הגרמנים. תוך זמן קצר הצליח בולס להימלט מן השבי ומונה לראש המטה של הגנרל אלנבי.

בשנת 1917 נכשלה הארמייה השלישית בפיקודו של אלנבי בהתקפה על העיר אראס בצרפת. בעקבות הכישלון בקרב אראס הועבר אלנבי מתפקידו בחזית אירופה ונשלח לחזית המזרח התיכון, בה זכה לניצחונות ולתהילה. עם עזיבת אלנבי נתמנה בולס כמפקד אוגדה תחת פיקודו של פילדמרשל הרברט פלומר, לימים הנציב העליון השני של ארץ ישראל בתקופת המנדט הבריטי. בולס ואוגדתו נטלו חלק בהתקפה המוצלחת של פלומר על העיר מסינס שבבלגיה ביוני 1917.

זמן לא רב לאחר מכן הוצב בולס לשרת תחת פיקודו של אלנבי, כראש מטהו ונלווה אליו בניצחונותיו הגדולים ובכיבוש ארץ ישראל וירושלים מידי הכוחות של האימפריה העות'מאנית.

מכיבוש הארץ על ידי הבריטים בדצמבר-1917 ועד כינון המנדט הבריטי בשנת 1920 שימש בולס כאיש הממשל הצבאי הבריטי בארץ ישראל תחת מנהלת שטחי האויב הכבושים. מדצמבר 1919 ועד יולי 1920 שימש בולס כקצין המנהלה הראשי (Chief Administrator of Palestine) - המושל הצבאי של מנהלת שטחי האויב הכבושים - דרום, לימים פלשתינה-א"י הכפוף למפקד העליון בקהיר, אלנבי ואז הגיע לארץ הנציב העליון (High Commissioner of Palestine) הראשון הרברט סמואל, הממשל הצבאי הוחלף בשלטון האזרחי של המנדט הבריטי ובולס סיים את תפקידו.

בתולדות ארץ ישראל ייזכר בולס כמי שהחתים את הנציב העליון הראשון הרברט סמואל, בהכנסו לתפקידו, על קבלה בה נכתב באנגלית:

Received from Major-General Sir Louis J. Bols K.C.B.—One Palestine, complete
ובתרגום לעברית:
"נתקבלה מאת הגנרל סיר לואי בולס (ראשי תבות תואריו באנגלית), "פלשתינה שלמה"

הנציב העליון הוסיף ליד חתימתו על הקבלה את ראשי התבות E&O.E, שמשמעותן Errors and Omissions Expected, בדומה לאימרה העברית "טעות - לעולם חוזר".

בנו של בולס היה הגנרל אריק לואי בולס, מי שבין השנים 1945 ל-1947 עמד בראש דיוויזיית הצנחנים, שחייליה כונו על ידי אנשי היישוב "הכלניות", שהופעלה נגד היישוב בתקופת המאבק להקמת מדינת ישראל.

קישורים חיצוניים
----------------

ויקישיתוף מדיה וקבצים בנושא **לואי ג'ין בולס** בוויקישיתוף

הערות שוליים
------------

1. ↑  בנימין אליאב (עריכה), **היישוב בימי הבית הלאומי**, הוצאת כתר, 1989, עמוד 12

|  |  |
| --- | --- |
| בקרת זהויות עריכת הנתון בוויקינתונים | 
* GND: 1205580468
* SUDOC: 150501935
* VIAF: 316748603
* WorldCat: viaf-316748603

 |
**ארסניג'ה "ארסן", נסיך יוגוסלביה** (בסרבית: **Арсен Карађорђевић**‏; 16 באפריל 1859 - 19 באוקטובר 1938) היה נסיך סרבי מבית קאראג'ורג'ביץ', וקצין בצבא האימפריה הרוסית. בנו של אלכסנדר קאראג'ורג'ביץ', נסיך סרביה נכדו של קאראג'ורג'ה ואביו של פאבלה, נסיך יוגוסלביה.

ביוגרפיה
--------

ארסן נולד ב-16 באפריל 1859 לאלכסנדר קאראג'ורג'ביץ', נסיך סרביה ופרסידה ננאדוביץ'. סבו קאראג'ורג'ה היה גיבור המרד נגד האימפריה העות'מאנית שהוביל להכרה בסרביה כנסיכות אוטונומית ונחשב למכונן סרביה המודרנית. אחיו הגדול היה פטר קאראג'ורג'ביץ'. שנה לפני לידתו של ארסן, הודח אביו בידי מילוש אוברנוביץ' והמשפחה גלתה לרומניה. ארסן נולד בטימישוארה, והתחנך בפריז ובסנקט פטרבורג. כמו אחיו הגדול, הוא הצטרף ללגיון הזרים הצרפתי, ובין השנים 1883-1885 לחם במלחמת סין–צרפת. לאחר מכן הוא התגייס לצבא האימפריה הרוסית.

ב-1 במאי 1892 הוא נישא בסנקט פטרבורג לאאורורה פבלובנה דמידובה, בתם של פאבל פבלוביץ' דמידוב, הנסיך השני מסן דונאטו ואלנה פטרובנה טורביצקוי. נולד להם בן אחד, פאבל שלימים היה לעוצר יוגוסלביה. הם התגרשו ב-26 בדצמבר 1896. ב-1905 הוא לחם במלחמת רוסיה–יפן, ובקרב מוקדן פיקד באומץ על יחידות פרשים. על חלקו במהלך הקרב, קודם לדרגת גנרל מיור וקיבל עיטורי גבורה. במאי 1911 הוא הצטרף לארגון הטרור היד השחורה. במהלך מלחמות הבלקן הוא הצטרף לצבא סרביה ופיקד על דיוויזיית פרשים. הוא היה פופולרי מדי בסרביה, ואחיו הגדול החל לראות בו איום על שלטונו. לפיכך, הוא ביקש ממנו לחזור לרוסיה. ארסן המאוכזב חזר לרוסיה ומונה למפקד במשמר הקיסרי.

בעקבות מהפכת אוקטובר, הוא הושם במעצר ונשפט בפני בית משפט סובייטי. הוא זוכה, ועזב את רוסיה. הוא התיישב בפריז, והפעם היחידה בה הופיע בסרביה הייתה בהלוויית אחיינו אלכסנדר הראשון, מלך יוגוסלביה שנרצח ב-1934. הוא מת בפריז ב-19 באוקטובר 1938. הוא נחשב לקצין המעוטר ביותר בהיסטוריה הסרבית.

קישורים חיצוניים
----------------

ויקישיתוף מדיה וקבצים בנושא **ארסן, נסיך יוגוסלביה** בוויקישיתוף
* „Двобој у Манџурији: САМУРАЈУ НА ЦРТУ ", Политикин Забавник
* Говор кнеза Арсена
* Кнез Арсен Карађорђевић (1859‐1938) ‐ Принц ратова и двобоја
* Филм о Арсену Карађорђевићу, неустрашивом борцу, дипломати... („Блиц", 1. фебруар 2015)
* ארסן, נסיך יוגוסלביה, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14978291b (data)
* NKC: js20201077471
* VIAF: 316443554
* WorldCat (עם VIAF): 316443554

 |
**זאב הודי** (שם מדעי: *Canis lupus pallipes*) הוא תת-מין של זאב מצוי מהסוג כלב. הוא דומה מאוד לתת-המינים הקרובים אליו זאב ערבי (*Canis lupus arabs*) וזאב טיבטי (*Canis lupus chanco*) וכן לזאב ההימלאיה (*Canis lupus chanco*). זאבים אלה חיים בדרום אסיה, בעיקר בהודו ובמזרח התיכון, כולל בישראל, בה הוא נפוץ בעיקר ברמת הגולן - שם הוא מזיק גדול למגדלי פרות וכבשים, וכן במרכז, בירושלים וביהודה ושומרון.

מאפיינים
--------

זאבים אסייתים אלה קטנים יותר מהזאב האירופי (*Canis lupus lupus*), דקים יותר ממנו ופרוותם בהירה וזהובה עם מעט שערות. לעיתים הפרווה גם מעט אדמונית עם שערות לבנות. זאבים אלה חיים בלהקות קטנות של לא יותר מעשרה זאבים, והם נודדים למרחקים רבים בחיפוש אחר טרף. הם נפוצים בעיקר בשמורות טבע, שם מתקבצות הרבה חיות ויש מים בהישג יד.

הזאבים יאכלו כל טרף שימצאו ובדרך כלל צדים בזוגות. הם ניזונים מארנבות, מכרסמים שונים ואנטילופות. הם פחות מותאמים למרוצים ממושכים ויעדיפו לתקוף את האנטילופות ממארב או על ידי מרדף בין השיחים כך שפרט אחד יכול להצטרף באמצע המרדף מבלי להיראות. לעיתים הם גם מבריחים את האנטילופות אל זאב נוסף המסתתר בסבך.

לעיתים הם מזדווגים עם דולים בשמורות בהודו.

זאבים אלה מופיעים ב"ספר הג'ונגל" מאת רודיארד קיפלינג, בו מתוארים משפחת זאבים שאימצה גור אדם לו קראו מוגלי. 

הזאבים לא תוקפניים לבני אדם בדרך כלל, אם כי לעיתים נהרגו מספר ילדים בהודו לאחר תקיפות ואף בישראל אירעו בשנת 2017 מקרים של תקיפת ילדים במדבר יהודה. חוקרי זאבים העלו השערה שמדובר בזאב מעורב בכלב או בזאב שהתרגל לנוכחות בני אדם.

קישורים חיצוניים
----------------

ויקישיתוף מדיה וקבצים בנושא **זאב הודי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |

הערות שוליים
------------

1. 1 2  "עשר תקיפות בארבעה חודשים: הזאבים בדרום הפסיקו לפחד ומנסים לטרוף ילדים". *הארץ*. נבדק ב-2022-11-26.

זאבים מתעמתים בגן חיות
**ארסנל הקרמלין** (ברוסית: **Арсенал Московского Кремля**) הוא מבנה טרפזואידי דו קומתי הממוקם בפינתו הצפונית של הקרמלין במוסקבה, בירת רוסיה. כיום משמש המבנה את משמר הקרמלין המופקד על הגנת המבצר.

היסטוריה
--------

בימי הביניים שימש האתר בו ממוקם כיום המבנה כמחסני המזון של מבצר הקרמלין. המחסנים נהרסו בשלהי המאה ה-17 והצאר פיוטר הגדול הורה בשנת 1702 על הקמת המבנה הנוכחי באתר. אדריכלים גרמניים תכננו את מבנה הנשקייה והקמתו הושלמה בשנת 1736. מבנה זה היה הגדול במבני הקרמלין באותה עת.

בשנת 1737 נפגע המבנה בשריפה הגדולה שפגעה בעיר - וחלקיו הפנימיים של המבנה, העשויים עץ, קרסו. המבנה ניצב בהריסותיו שנים רבות ושוקם בין השנים 1786–1796 תחת פיקוחם של קאזאקוב (M. Kazakov) וג'ררד (A. Gerard).

לאחר כיבוש מוסקבה על ידי נפוליאון בונפרטה השתלטו חייליו על המבנה, וכאשר נסוגו מהעיר פוצצו את חלקו הצפון מזרחי של המבנה. בין השנים 1816–1828 שוקם המבנה בסגנון נאו-קלאסי במטרה להקים במקום מוזיאון המוקדש להנצחת הניצחון הרוסי על נפוליאון.
לאור מטרה זו הוצבו סביב המבנה 875 תותחים של צבא נפוליאון שנתפסו על ידי הצבא הרוסי. בשנת 1960 הוצבו בחזיתו הדרומית של המבנה תותחים רוסיים מהמאות ה-16 וה-17.

על שם המגדל נקרא אחד מרכבי הליווי של נשיא רוסיה, אאורוס ארסנל.

קישורים חיצוניים
----------------

ויקישיתוף מדיה וקבצים בנושא **ארסנל הקרמלין** בוויקישיתוף
* מידע רשמי באתר Kremlin.ru

לחצו כדי להקטין חזרה

לחצו להגדלה

לדף הקובץתמונה אינטראקטיבית (לחצו להסבר)‏

---

מפת הקרמלין במוסקבה. למידע על מקום לחצו עליו

| **הקרמלין** |
| --- |
| מבנים | ארמון הקרמלין הגדול • ארמון טרם • ארסנל הקרמלין • כנסיית הנחת הגלימה • כנסיית שנים עשר השליחים • מנזר העלייה לשמים • נשקיית הקרמלין • מגדל הפעמונים של איוואן הגדול • קתדרלת הבשורה • קתדרלת העלייה לשמים • קתדרלת המלאך מיכאל • ארמון הסנאט • ארמון הקרמלין הממלכתי • בניין הסגל הנשיאותי של רוסיה | מראה מהאווירמראה מהאוויר |
| החומה | חומת הקרמלין • מגדל ספאסקיה • מגדל טרויצקאיה • מגדל בורוביצקאיה |
| כיכרות וגנים | גן אלכסנדר • קבר החייל האלמוני • כיכר איוואנובסקיה • כיכר הקתדרלות • פעמון הצאר • תותח הצאר • גן טאיניצקי |
| אחזקה ותרבות | המנהל לענייני נשיא רוסיה • פסטיבל מגדל ספאסקאיה |
**קשת המשאלות** היא עמותה שמטרתה להגשים משאלות של חולים, בכל הגילאים, המתמודדים עם מחלות קשות או מרותקים למיטותיהם. בנוסף, העמותה מקדמת מודעות וחינוך לטיפול תמיכה פליאטיבי (הקלה פיזית ונפשית) בחולים סופניים.

כל משאלה מתוכננת בקפידה בתיאום עם הצוות הרפואי המטפל ובשיתוף מתנדבי העמותה. ביצוע המשאלות נעשה באמצעות רכב ייעודי, בהתאם למצב הרפואי, ללא עלות לחולה או למשפחה. במידה והחולה הוא ילד, ניתן גם להשתמש באמבולנס ליצנים המיועד להסיע ילדים המקבלים טיפולים רפואיים אינטנסיביים, לאתרים ואירועים לפי משאלתם. הנסיעה באמבולנס הליצנים היא בליווי ליצנים רפואיים מקצועיים מארגון רופאי חלום ובלווי צוות רפואי במידת הצורך.

הרקע להקמת העמותה
-----------------

העמותה הוקמה בספטמבר 2012. הרעיון להקמת העמותה 'יובא' לישראל מהולנד על ידי יעל גרא, הולנדית במקור שהקימה את ביתה בישראל.

בהולנד הוקמה עמותת 'Stichting Ambulance Wens' שמטרתה למלא משאלות לחולים סופניים. 

העמותה בהולנד החלה את עבודתה כשברשותה אמבולנס אחד. כיום לעמותה מעל 6 אמבולנסים שפועלים כל ימות השנה.

בישראל המודעות הנמוכה ל'סוף טוב' בחיי החולה וקיומו של טיפול פלאטיבי אינם מעודדים הוצאת חולים למילוי משאלות אחרונות ולפיכך שמה לה העמותה למטרה לקדם את המודעות לנושא. 

כ-99% ממחזור הפעילות מוקדש למילוי משאלות וביצוע פעולות לקידום מטרות העמותה.

העמותה מופעלת על ידי מתנדבים בלבד.

קישורים חיצוניים
----------------

* 

* אתר האינטרנט הרשמי של קשת המשאלות
* קשת המשאלות, ברשת החברתית פייסבוק
* קשת המשאלות, באתר "גיידסטאר ישראל"
* עמותת Stichting Ambulance Wens בהולנד,
* כתבה ב'מודיעין ניוז',
* בדיקת 'פטור לפי סעיף 46' באתר רשות המסים בישראל מספר העמותה - 580563815,
**TV7** היה ערוץ טלוויזיה בולגרי, שהיה בבעלות קראון מדיה EAD. הערוץ שידר תוכניות בידור, תוכניות טלוויזיה וסרטים. הערוץ היה הערוץ הבולגרי הראשון שעבר לשידור בפורמט מסך רחב 16:9. הערוץ היה זמין ביותר מ-50 ערים ויישובים ברחבי המדינה ובכך היווה רשת הטלוויזיה היבשתית החמישית בתפוצתה בבולגריה ששודרה ללא תשלום.

היסטוריה
--------

באוגוסט 2007 השיק TV7 שני ערוצים נוספים - Super7 - ערוץ לילדים ואת ערוץ Sport7, שהיה ערוץ ספורט, בשותפות עם מפעילת שירות הטלוויזיה Cabletel עד שנסגרה בשנת 2009. בשנת 2010 שינו הערוצים את האריזה הגרפית שלהם. ב-3 במרץ 2012 השיק הערוץ ערוץ חדשות שנקרא News7.

באביב 2013 השתנה לוח השידורים של הערוץ עם העלאת תוכניות חדשות, אך מאז 2014, עקב קשיים כלכליים רוב התוכניות הפסיקו את שידורן. מאז דצמבר 2015 הופסקו גם שידורי הטלוויזיה עקב התחלת תהליכי דיני חדלות פרעון. כתוצאה מכך ב-1 בפברואר 2016 הפסיק הערוץ להפיק תוכניות מקוריות חדשות עקב פשיטת רגל, והחל לשדר שידורים חוזרים בלבד. הערוץ נסגר רשמית ב-17 בספטמבר אותה שנה לאחר שנשלל ממנו רישיון השידורים שלו על ידי המועצה הבולגרית לתקשורת אלקטרונית.

גלריה
-----

* סמל הערוץ בין השנים 2005-2010סמל הערוץ בין השנים 2005-2010
* סמל הערוץ בין השנים 2010-2012סמל הערוץ בין השנים 2010-2012
* סמל הערוץ מאז 2012 עד סגירתוסמל הערוץ מאז 2012 עד סגירתו

ראו גם
------

* BNT 1
* BNT 2
* BNT World

קישורים חיצוניים
----------------

* 

* אתר האינטרנט הרשמי של TV7
* בית המשפט הכריז על פשיטת רגל של TV7
* TV7 ירד מהאוויר
קשת פורז'אגה היא קשת סלע טבעית בתדרארת אכאכוס שבדרום-מערב לוב
קשת טבעית בג'בל חרז, ירדן
**קשת טבעית** היא תצורת סלע טבעית בדמות קשת המאפשרת מעבר תחתיה, בדומה לגשר. רוב הקשתות הטבעיות נוצרו כאשר שכבת סלע רכה יחסית, דוגמת אבן גיר או אבן חול, נשחקה ונעלמה, וסלע קשיח יותר נותר מעליה בדמות קשת. רוחבה וגובהה של הקשת זהה לאלה של הסלע שנשחק, והוא עשוי לנוע מסנטימטרים בודדים ועד מאה מטרים ויותר. לעיתים מכונה קשת טבעית בכינויים "גשר טבעי" או "חלון טבעי", והדבר עשוי להיות מושפע מממדיה, מדרך היווצרותה, מהעובדה שהיא שימשה כגשר למעבר בני אדם עליה, או כ"חלון" למעבר דרכה, או אף לנבוע מסיבות שרירותיות.

תהליך ההיווצרות
---------------

קשתות טבעיות נוצרות בתהליכי סחיפה שמואצים על ידי עצמים הידרוגרפיים, דוגמת הים או נהרות, על ידי מזג האוויר (רוח, קרח או משקעים), או כתוצאה מבליה. 

* קשתות טבעיות נוצרות על ידי הים לאורכו של החוף בשתי דרכים עקריות. בקו חוף שבו שכבות סלע נצבות לים במאונך, פועל כוחם של הגלים על רכס הסלע המאונך לכיוון תנועתם, ושוחק את הקרקע מצדדיו. כאשר הסלע מתמוטט בסופו של דבר, הקשת נוצרת. כאשר שכבות הסלע משתרעות במקביל לקו החוף, שוחקים הגלים את הקרקע הרכה עד להתמוטטותה, ובידוד של הקרקע הקשיחה יותר, שעשויה לקבל צורת קשת. נחלים היוצרים קשת טבעית, עושים זאת בדרך של זרימה השוחקת את הסלע, עד שהנחל עובר דרכו ומשלים את תצורת הקשת.

* תהליך היווצרותן של קשתות טבעיות הנוצרות על ידי פגעי מזג האוויר, מתחיל בסדקים, המתרחבים על ידי סחיפה ובליה, וחושפים רכסי קרקע מבודדים זה מזה. התהליך מתקדם וקשת טבעית עשויה להיווצר עם קריסתו ובלייתו של הסלע.

* היקוות מים או שכבות קרח עשויה גם היא להוביל להיווצרות קשת, כתוצאה מבליה כימית.

קישורים חיצוניים
----------------

ויקישיתוף מדיה וקבצים בנושא **קשת טבעית** בוויקישיתוף
* קשת טבעית, באתר אנציקלופדיה בריטניקה (באנגלית)
מטה TVNZ באוקלנד.
**TVNZ** (במאורית: **Te Reo Tātaki o Aotearoa**, ראשי התיבות של **Television New Zealand**, מילולית: טלוויזיה של ניו זילנד) היא רשת טלוויזיה ממלכתית, המשודרת ברחבי ניו זילנד וחלקים מאזור האוקיינוס השקט. אף שהרשת מזדהה כגוף שידורי ציבורי בחלקו, היא ממומנת באופן מסחרי לחלוטין.

TVNZ הייתה ללא תחרות עד נובמבר 1989, כאשר הושק הערוץ הפרטי TV3 (כיום שלוש). מאז 1989 הרשת ניהלה תחרות על הרייטינג עם המתחרה האמיתית היחידה MediaWorks New Zealand (אנ'), המפעילה כיום את הערוצים Three, Bravo, The Edge TV ו-The Breeze TV. עם זאת, TVNZ עדיין שומרת על מספר יתרונות שידור בשל מערכת היחסים ארוכת השנים שלה עם חברת האחות הממשלתית Kordia.‏ TVNZ מפעילה את שירותיה מאולפניה באוקלנד באמצעות רשת סיבים וגלי מיקרו של Kordia עבור ערוצים TVNZ 1, TVNZ 2 וערוץ TVNZ Duke, יחד עם ניו מדיה היא מפעילה שירותי וידאו באמצעות שירות Brightcove.

כ-90% מהכנסות TVNZ נובעות מפעילות מסחרית (כגון פרסום ומרצ'נדייז). יתרת המימון שלה מגיעה מסוכנויות מימון ממשלתיות.

היסטוריה
--------

TVNZ הוקמה בפברואר 1980, באמצעות מיזוג של Television One ו-South Pacific Television (ששמה שונה ל- TV2). עד ינואר 1989 היא עבדה יחד עם רדיו ניו זילנד כחלק מתאגיד השידור של ניו זילנד (Broadcasting Corporation of New Zealand, BCNZ).

מועצת TVNZ היא הוועד המנהל של הרשת. הרכב המועצה ממונה על ידי שר השידור, התקשורת והמדיה הדיגיטלית של ניו זילנד.

קישורים חיצוניים
----------------

ויקישיתוף מדיה וקבצים בנושא **TVNZ** בוויקישיתוף
* אתר האינטרנט הרשמי של TVNZ
* TVNZ, ברשת החברתית פייסבוק

* TVNZ, ברשת החברתית טוויטר

* TVNZ, ברשת החברתית אינסטגרם

* TVNZ, ברשת החברתית LinkedIn

* TVNZ, סרטונים בערוץ היוטיוב

הערות שוליים
------------

1. ↑   (אורכב 12.05.2015 בארכיון Wayback Machine), IAB New Zealand website
2. ↑  "Hon Clare Curran". *Beehive.govt.nz* (באנגלית). נבדק ב-29 ביוני 2018. `{{cite web}}`:  (עזרה)
3. ↑  "TVNZ board appointments". *beehive.govt.nz* (באנגלית). New Zealand Government. 28 באפריל 2017. נבדק ב-26 באוגוסט 2017. `{{cite news}}`:  (עזרה)
4. ↑  "Our Board". TVNZ. נבדק ב-26 באוגוסט 2017. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007317552805171
* GND: 10145432-6
* LCCN: n85129651
* TePapa: 6803
* VIAF: 123219792
* WorldCat: lccn-n85129651

 |
**טופיה חלקת זנב** (שם מדעי: ***Dendrogale***) הוא סוג של יונקים קטנים ממשפחת הטופייתיים, הכולל שני מינים החיים בטבע רק בדרום-מזרח אסיה.

הטופיות הן קרובות רחוקות של הפרימטים, והן חיות בין ענפי העצים ביערות הטרופיים של דרום-מזרח אסיה. אורכם 10 עד 15 סנטימטרים, ומשקלם 35 עד 55 גרם בממוצע. הם בעלי פרווה אפורה ומעט כהה והצוואר והחזה צהובים-בהירים.

הטופיות חיות ביערות הרריים עד גובה 1,500 מטר וגם ביערות לחים יותר. הם פעילי יום המחפשים חרקים, אך גם פירות בין הענפים או על הקרקע.

שני המינים לא נחשבים לקרובים לסכנת הכחדה, אך עלולים להיפגע עקב כריתת היערות בהם הם חיים.

מינים
-----

* טופיה חלקת זנב בורנאית (*Dendrogale melanura*) - אנדמי לצפון בורניאו.
* טופיה חלקת זנב צפונית (*Dendrogale murina*) - מצוי בטבע בתאילנד, קמבודיה ודרום וייטנאם.

קישורים חיצוניים
----------------

ויקישיתוף מדיה וקבצים בנושא **טופיה חלקת זנב** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007547998505171

 |
**קשת פרסה** היא סוג של קשת מבנית דמוית פרסה, המכונה גם לעיתים "קשת מורית" או "קשת חור-מנעול". קשת הפרסה הייתה אלמנט אדריכלי נפוץ באדריכלות אסלאמית ובמיוחד באדריכלות המורית של ספרד וצפון אפריקה החל מהמאה ה-8 בתקופת ספרד המוסלמית. בקשת פרסה הבסיס צר יותר מהאזור הרחב של חצי העיגול של הקשת. הקשת עצמה יכולה להיות עגולה, מחודדת, או בעלת אונות.

קשת פרסה

היסטוריה
--------

חזית כנסיית אולליה הקדושה מלוגו בספרד – המאה ה-2 לספירה
קשתות פרסה נבנו גם לפני התקופה האסלאמית, למשל בבפטיסטריום מהמאה ה-2 על שם יעקב הקדוש בנציבין שבסוריה. קיימות קשתות פרסה גם במבני הויזיגותים, הנוצרים ששלטו בספרד לפני הכיבוש המוסלמי של ספרד, ויש המשערים שחלק מקשתות אלה נבנו בתקופה הרומית של ספרד או אף לפניה. כך למשל בכנסייה על שם הקדושה אולליה שבלוגו בספרד הכוללת שרידי מקדש רומי עם קשת פרסה (ראו איור).

למרות הדוגמאות שלמעלה, היה זה בספרד שקשת הפרסה נפוצה ביותר והתפתחה לצורתה האופיינית החל מהמאה ה-8. קשת הפרסה אומצה ופותחה תחת השלטון המוסלמי של בית אומייה בספרד, אשר הקצינו את עקמומיות הפרסה והדגישו אותה גם לעיתים על ידי שימוש בצבעים מתחלפים לאורך הקשת. ניתן לראות זאת בקנה מידה גדול למשל במחראב שבמסגד קורדובה (ראו צילום).

קשת פרסה עם צבעים מתחלפים במחראב שבמסגד קורדובה. למעלה קשתות פרסה עם אונות בצורת תלתן.
סגנון זה של קשת פרסה התפשט אחר כך בכל אל-אנדלוס והאזור ואומץ גם על ידי האמירויות המוסלמיות של ספרד שבאו אחר כך - כולל בשושלות המוסלמיות של טאיפה, מוראביטון, אל-מוואחידון, ובממלכת גרנדה תחת שושלת בנו-נאסרי (למרות שהמשיך השימוש גם בקשתות רגילות ואחרות). המוזערבים (נוצרים תחת שלטון האסלאם בספרד או צאצאיהם) השתמשו בקשתות פרסה גם כאמצעי קישוטי בכתבי קודש מאוירים. 

קשתות פרסה במסגד הגדול בקירואן שבתוניסיה
השימוש בקשת פרסה התפשט גם אל מעבר לאל-אנדלוס ונעשה בה שימוש למשל במסגד הגדול בקירואן שבתוניסיה (המחראב משנת 862), מסגד אבן טולון בקהיר משנת 879, ובמסגד מוחמד אבן חאירון משנת 866 גם בקירואן, שבו קשת הפרסה מקבלת צורה מעט מחודדת. סגנון אמנות מודחאר (מודחאר הם מוסלמים שנשארו בלי להתנצר בספרד שלאחר הרקונקיסטה) שהתפתח במאות ה-12 עד ה-17 המשיך במסורת של קשת הפרסה.

קשתות פרסה התפשטו אל מעבר לעולם המוסלמי והיו נפוצות בסגנון ה"תחייה המורית" (סגנון אדריכלי אקזוטי בעקבות התלהבות כללית מהמזרח באמצע המאה ה-19), שהיה גם בשימוש נרחב בבתי-כנסת של התקופה. קשתות פרסה חדרו גם לשימוש באדריכלות אינדו-אסלאמית בהודו, כמו בשער של מתחם קוטוב בדלהי מהמאה ה-13, ואחר כך בסגנון ה"תחייה האינדו-אסלאמית" תחת השלטון הבריטי בהודו במאה ה-19.

ראו גם
------

* אדריכלות אסלאמית
* אמנות מוזערבית
* קשת (מבנה)
* אדריכלות מורית

קישורים חיצוניים
----------------

ויקישיתוף מדיה וקבצים בנושא **קשת פרסה** בוויקישיתוף
* Islamic Arts and Architecture – אתר על אמנות ואדריכלות אסלאמית

הערות שוליים
------------

1. ↑  Andrew Petersen: "Dictionary of Islamic Architecture", Routledge, 1999, מסת"ב 0-415-21332-0, p. 24
2. ↑
3. 1 2  "מילון לאדריכלות אסלאמית". אורכב מ-המקור ב-2011-05-25. נבדק ב-2008-10-30.
4. ↑  Richard Ettinghausen, Oleg Grabar and Marilyn Jenkins-Madina, pp. 32-33, 2001, *Islamic Art and Architecture: 650-1250*, Yale University Press, מסת"ב 0-300-08869-8
הריסות המסיון הישועי **לה סנטיסימה טרינידאד דה פרנה** (ספרדית **La Santisima Trinidad de Paraná** - "השילוש הקדוש של פרנה") שוכנים סמוך לנהר פרנה, כ-25 ק"מ צפונית-מזרחית לעיר אנקרנסיון (Encarnación) בדרום-מזרח פרגוואי.

  

נוכחות הישועים החלה בפרגוואי בהיתר של המלך פליפה השני, מלך ספרד ב-1588, ומטרותיהם היו להגן על אוכלוסיית האינדיאנים המקומית מפני הניצול האירופי שדירדר אותם לסף עבדות, ובה בעת לנצר אותם ולהעניק להם חינוך. בשנת 1609 הוענק אזור הספר של ריו דה לה פלטה למיסיון הישועי אשר הקים בו יישובים שכונו "רדוקסיונס" (Reducciones), ולכל אחד מהם היה מיסיון משלו. סך הכל הוקמו במהלך המאה ה-17 והמאה ה-18 30 יישובים ישועיים, 8 מהם בשטחה של פראגואי, 7 בברזיל ו-15 הנותרים בארגנטינה.

לה סנטיסימה דה פרנה הוקם בשנת 1706 והיה בין היישובים האחרונים שהישועים הקימו. הוא נחשב למיסיון השאפתני ביותר, ותוכנן ונבנה באופן שיוכל לספק את כל צרכיו. המיסיון פעל עד היחלשות ההשפעה הישועית באזור ונינטש.

מאז 1980 התבצעו עבודות מחקר ושחזור באתר, ובשל כך שהיה בין האחרונים שהוקמו, הוא השתמר באופן טוב יחסית. בשנת 1993 הוכרז אתר המיסיון כאתר מורשת עולמית יחד עם אתר המיסיון הישועי חסוס דה טוורנגה. שני מיסיונים אלה הצטרפו למיסיונים הישועים של הגוארני בארגנטינה ובברזיל שהוכרזו כאתרי מורשת עולמית בשנת 1983, ובשנת 2000 צורפה לרשימה גם חוות הישועים בקורדובה בארגנטינה.

מתחם המיסיון אינו גדול והוא בנוי בצורת ריבוע שכל אחת מצלעותיו באורך של כ-400 מטר. הוא כולל כיכר מרכזית (Plaza Mayor), כנסייה ראשית, כנסייה משנית, בית-ספר, קלויסטר, בתי קברות, מגדל פעמונים, בתי מגורים ובתי מלאכה.

גלריה
-----

* הריסות המיסיוןהריסות המיסיון
* מראה במיסיוןמראה במיסיון

קישורים חיצוניים
----------------

ויקישיתוף מדיה וקבצים בנושא **לה סנטיסימה טרינידאד דה פרנה** בוויקישיתוף
* בולי פרגוואי הנושאים את תמונות המיסיון
* אודות המיסיון בפרגוואי (ספרדית)

| דגלדגל סמל אונסק"וסמל אונסק"ו אתרי מורשת עולמית בפרגוואי |
| --- |
| 

|  |
| --- |
| המסיון הישועי לה סנטיסימה טרינידאד דה פרנה וחסוס דה טוורנגה |

 |
**הגל החדש** (בצרפתית: נוּבֵל וָאג **Nouvelle vague**) של הקולנוע הצרפתי היה תנועה קולנועית בשנות השישים של המאה ה-20. הכותבים במגזין "מחברות הקולנוע" (Cahiers du cinéma) החליטו להציג את תאוריית האוטר (auteur) שלהם – הבמאי כמרכז העשייה בסרט – על ידי בימוי סרטים בעצמם. הם היללו את סרטיהם של ז'אן רנואר וז'אן ויגו. כותבים לשעבר של המגזין כמו פרנסואה טריפו עם סרטו "400 המלקות" (1959) וז'אן-לוק גודאר עם סרטו "עד כלות הנשימה" (1960) סימנו את תחילת עידן זה. במאים אחרים מהזרם הם קלוד שברול, ז'אק ריווט, אריק רוהמר ולואי מאל.

מאפיינים
--------

סרטי הגל החדש הצרפתי נשאו לרוב אופי אקזיסטנציאליסטי ועסקו בנושאים כמו הדגשת תפקידו של היחיד בקבלת האבסורדיות שבקיום האנושי. המסרים עצמם לא הועברו רק בעזרת תוכן הסרטים ועלילתם, אלא גם בעזרת טכניקות בימוי וצילום שונות וחריגות יחסית (למשל, צילום מעקב בשוט רציף שנמשך שבע דקות) ששימשו כאמצעי אמנותי להעברת מסרי היצירה המוסרטת. הבמאים צילמו ברחובות, כשהם דוחים את רעיון הצילום באולפן. אמצעי תאורה והקלטה היו המצאות ששימשו את הבמאים בהצלחה יתרה, ביניהן מצלמות קלות משקל (או 'מצלמות עט' - ביטוי הנטבע על ידי אלכסנדר אסטרוק. מבחינתו המצלמה היא כמו עט: הן בנוחיות ובקלות השימוש בה, והן בהיותה כלי ביטוי אישי לבעליה). סרטי גל חדש רבים מתאפיינים בתנועות הזורמות שבהם, אשר בדרך כלל עוקבות אחר דמויות הסרט לאורך רחובות פריז.

רבים מסרטי הגל החדש הופקו בתקציבים מצומצמים מאד; בדרך כלל צולמו בבתי חברים של יוצרי הסרט. אותם חברים שימשו במקרים רבים כשחקנים וכצוות צילום, ואילתרו בעזרת מה שהיה נגיש במקום (למשל, השתמשו בעגלת קניות כבסיס למצלמה נעה). גם מחירו של סרט הצילום היווה שיקול, שהניב תוצאות ייחודיות: בסרטו של גודאר "עד כלות הנשימה", לדוגמה, קיימת תחושה של "קפיצות", מעין הפרעות ברציפות, בחלק מהסצנות בשל העובדה שהן אמנם צולמו כרצף אחד, אבל על שולחן העריכה פשוט נחתכו חלקי סצנות שלא התאימו, לעיתים אף מאמצע סצנה.

לסגנון הגל החדש הייתה השפעה על הקולנוע האמריקאי. לאחר סרטו של ארתור פן "בוני וקלייד" (1967) החלו במאי "הוליווד החדשה" (*New Hollywood*) כמו רוברט אלטמן, פרנסיס פורד קופולה, בריאן דה פלמה, ומרטין סקורסזה לביים בסוף שנות השישים ותחילת שנות השבעים סרטים שהושפעו מעמיתיהם האירופים. גם הבמאי האמריקאי הבולט, קוונטין טרנטינו, הודה שהושפע מהגל החדש הצרפתי וכינה את חברת ההפקה שלו A Band Apart על שם סרטו של גודאר משנת 1964.

ראו גם
------

* הגל הצ'כוסלובקי החדש

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **הגל החדש הצרפתי** |

* אורי קליין, במלאת 50 שנה לסרטי הגל הצרפתי החדש - תזכורת לילדותו השנייה של הקולנוע, באתר הארץ, 27 באוגוסט 2009
* הגל החדש הצרפתי, באתר אנציקלופדיה בריטניקה (באנגלית)

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007549194205171
* BnF: cb120504864 (data)
* GND: 4333730-2
* LCCN: sh97008039
* NKC: ph433016

 |
**טופיה צפונית** (שם מדעי: ***Tupaia belangeri***) הוא מין של יונק מהסוג טופיה שבמשפחת הטופיים החי ביערות הגשם של דרום אסיה ושל דרום-מזרח אסיה.

תיאור
-----

הטופיה הצפונית היא יונק קטן שוכן עצים המזכיר מכרסם, אך קרוב יותר לפרימטים, אף שהגנום המיטוכונדרי שלו מציג גם קשר למכרסמים או לארנבאים ועדיין לא מקורב אליהם. טופיה זו מגיעה לאורך 16 עד 18 סנטימטרים, אורך הזנב 15 עד 19 סנטימטרים ומשקלה 110 עד 185 גרם. לטופיה ישנו איבר יעקובסון המסייע בהרחה בתוך פיהם והם בעלי חוטם מוארך מעט, עיניים גדולות וזנב ארוך ושעיר. צבע הפרווה חום בהיר עד זית והבטן בהירה יותר. האוזניים והחוטם ורודים והעיניים שחורות עם "טבעות" צהובות-בהירות סביבו. תוחלת חייהם בטבע היא שנתיים או שלוש, אך בשבי נצפו פרטים שחיו עד 14 שנים.

הטופיות חיות לאורך דרום-מזרח אסיה ביערות טרופיים ויערות הרריים עד לגובה 3,000 מטרים והם פעילות במשך היום לרוב בבדידות. הם ניזונים בעיקר מחסרי חוליות כמו חלזונות וחרקים וגם מחולייתנים קטנים שהם מוצאים ביער. הטופיות משתמשות ברגליהם הקדמיות כדי לאחוז במזון ולאכול.

הטופיות מתרבות במשך כל השנה וממליטות גור עד ארבעה לאחר 41 עד 45 ימי היריון. הגורים נגמלים תוך חודש מהלידה ומתבגרים לחלוטין לאחר 3 עד 4 חודשים.

קישורים חיצוניים
----------------

ויקישיתוף מדיה וקבצים בנושא **טופיה צפונית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  טופיה צפונית באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532664905171
* LCCN: sh98003763

 |
**TV4 News** היה ערוץ טלוויזיה שוודי בבעלות קבוצת TV4. הוא החל לשדר ב-24 בינואר 2012 כערוץ החדשות הראשון בשוודיה ששידר 24/7, עם שידור של תוכן מ-BBC World News וגם שידורים חוזרים מערוצים אחרים בבעלות הקבוצה.

במאי 2013 הודיעה קבוצת TV4 כי הערוץ ייסגר כיוון שהוא לא רווחי.

היסטוריה
--------

### ערוצי חדשות קודמים

TV4 תכננה בעבר להשיק ערוץ חדשות, כאשר ב-2001 היא קיבלה רישיון לשדר ערוץ חדשות בשיתוף פעולה עם CNN. על אף שהקבוצה קיבלה רישיון לשדר ערוץ חדשות, הוא הפך לערוץ TV4 Fakta, ששידר בתחילה מעט תוכן חדשותי.

באפריל 2008 פתחה קבוצת TV4 ערוץ חדשות באינטרנט, שהיה התשובה של הקבוצה לשירות האינטרנטי של SVT, אך בשונה ממנו הוא הורכב מערוץ בשידור חי.

### לפני ההקמה

ב-31 במאי 2011 הוכרז כי מחלקת הפעילות של קבוצת TV4 ותחנות מקומיות שונות יעברו לבעלות חברה נפרדת מקבוצת Bonnier, Nyhetsbolaget Sverige. בנוסף הוכרז כי הקבוצה עובדת של עליית ערוץ חדשות שישדר 24 שעות ביממה.

הערוץ היה אמור לעלות בסתיו 2011, אך עלייתו נדחתה לינואר 2012. בתחילה נקרא הערוץ "ערוץ החדשות" אך בהמשך שונה שמו ל-TV4 News, בהשראת שמו של ערוץ TV 2 News הדני.

### השקה

ב-12 בינואר 2012 הוכרז כי הערוץ יושק ב-24 בינואר 2012, וכי נחתם הסכם עם BBC World News. בשעה 10:00 ב-24 בינואר עלה הערוץ לאוויר.

בתחילה הערוץ היה זמין באמצעות פלטפורמת הכבלים של Com Hem, השירות הדיגיטלי של Canal Digital, ודרך שירות הפרימיום של TV4.

### סגירה

במאי 2013 נקבע כי הערוץ ייסגר, בשל חוסר רווחיות. הערוץ נסגר ב-31 באוגוסט אותה שנה.

ראו גם
------

* TV4
* TV4 Sport
* TV4 Komedi

קישורים חיצוניים
----------------

ויקישיתוף מדיה וקבצים בנושא **TV4 News** בוויקישיתוף
* אתר האינטרנט הרשמי של TV4 News

הערות שוליים
------------

1. ↑  ג'וליאן קלובר, הערוץ השוודי TV4 News ייסגר, באתר Broadband TV News, ‏20 במאי 2013
2. ↑  קריסטין דירף, יש שם לערוץ החדשות של TV4, באתר DAGENS MEDIA, ‏13 באוקטובר 2011
3. ↑  Premiär för TV4 News - nytt BBC-avtal ger förstärkt internationell bevakning - Välkommen till TV4-Gruppen! - tv4.se, ‏2012-01-15
**אליס מיליאט** (בצרפתית: **Alice Milliat**;‏ 5 במאי 1884 - 19 במאי 1957) הייתה ספורטאית צרפתיה, חותרת, שחיינית ושחקנית הוקי שדה. מחלוצות ספורט הנשים בצרפת ובעולם. מהמייסדות של התאחדות ספורט הנשים בצרפת (1917). כנשיאת ההתאחדות, ארגנה את אירוע הספורט הבינלאומי הראשון של נשים שנערך במונטה קרלו במרץ 1921 ובהמשך ארגנה את שתי אולימפיאדות לנשים, בשנת 1922 ובשנת 1923, שנערכו אף הן במונטה קרלו. ב-31 באוקטובר 1921 ייסדה את התאחדות ספורט הנשים הבינלאומי, שארגנה את המשחקים העולמיים לנשים שנערכו לראשונה ב-20 באוגוסט 1922 בפריז. בזכות פועלה, התאפשרה השתתפותן של נשים רבות יותר ובאופן מגוון ורחב יותר במשחקים האולימפיים (לראשונה אתלטיות ומתעמלות השתתפו באולימפיאדת אמסטרדם 1928), תהליך שעדיין מתמשך עד היום.

קישורים חיצוניים
----------------

ויקישיתוף מדיה וקבצים בנושא **אליס מיליאט** בוויקישיתוף
* Brian Blickenstaff, Throwback Thursday: How a French Feminist Staged Her Own Games and Forced the Olympics to Include Women, Aug 11 2016 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb146386270 (data)
* ISNI: 0000 0000 3668 4062
* LCCN: n2005072395
* VIAF: 68341843
* WorldCat: lccn-n2005072395

 |
**TV8** הוא ערוץ טלוויזיה טורקי שהחל לשדר ב-22 בפברואר 1999. הערוץ משדר תוכניות בידור, מוזיקה, תחרויות, ספורט וחדשות.

היסטוריה
--------

הערוץ עלה לשידור ב-22 בפברואר 1999, והצטרף לרשימת הערוצים הארציים בטורקיה בשנת 2003 על ידי שינוי הלוגו והפורמט שלו. הערוץ החל לשדר חדשות בשנת 2005.

החל משנת 2013 הוא מהוו החלק של תאגיד מדיה בבעלות אג'ון איליג'אלי. בספטמבר 2013 הציג הערוץ סמליל חדש, שהיה בשימוש במשך שנה אחת בלבד, ובחודש אוגוסט 2014 העלה הערוץ סמליל חדש ובו הספרה 8 בצבע כסף והגדלת האותיות TV.

תוכניות טלוויזיה
----------------

לצד תוכניות נוספות, הערוץ משדר את הגרסאות הטורקיות של The Voice, הישרדות, אוטופיה וGot Talent.

מאז 1999 עד 2013 שידר הערוץ מגזינים חדשותיים שונים, וכמו כן שידר הערוץ מהדורת חדשות. בשנת 2013 לאחר רכישת הערוץ הוחלט להוריד את כל תוכניות האקטואליה בערוץ על מנת ליצור ערוץ בידור ללא חדשות כלל, ועקב כך כל עובדי מערכת החדשות של הערוץ איבדו את מקור פרנסתם. כל תוכניות הספורט, למעט שתיים בלבד, הוסרו גם הן מלוח השידורים.

אירועי ספורט המשודרים בערוץ
---------------------------

הערוץ משדר אירועי ספורט שונים, ובהם:

* 2016: עונת 2015/2016 ב-NBA
* 2016: עונת 2016/2017 בפרמייר ליג

קישורים חיצוניים
----------------

* אתר האינטרנט הרשמי של TV8
* TV8, ברשת החברתית פייסבוק

* TV8, ברשת החברתית טוויטר

* TV8, ברשת החברתית אינסטגרם

הערות שוליים
------------

1. ↑  Talpa format is Utopia for Turkish channel – Page 239262 – TBI Vision, tbivision.com (באנגלית)
**הבחירות לנשיאות אל סלוודור 2014** התקיימו ב-2 בפברואר 2014 וסיבוב שני התקיים ב-9 במרץ, מאחר שאף מועמד לא זכה ברוב הנדרש. המועמדים המובילים היו סגן הנשיא סלוודור סאנצ'ס סרן ממפלגת השמאל ה-FMLN, מועמד הימין וראש העיר לשל הבירה סן סלוודר, נורמן קיחאנו, ממפלגת ARENA והנשיא לשעבר אנטוניו סאקה. סאנצ'ס סרן זכה בסיבוב הבחירות הראשון בכ-48.9% מהקולות, ואילו קיחאנו קיבל 38.9%. לקראת הסיבוב השני הצליח קיחאנו לצמצם את מרבית הפער, ובסופו של דבר ניצח סאנצ'ס סרן ברוב של 50.11% בלבד, על חודם של 6,364 קולות. סאנצ'ס סרן הושבע כנשיא אל סלוודור ב-1 ביוני 2014.

רקע
---

ב-22 באוקטובר 2012 טריבונל הבחירות העליון הגדיל את מספרם הכולל של מרכזי הצבעה ואפשר לבעלי זכות הבחירה להגיע למרכז ההצבעה הקרוב ביותר למקום מגוריהם. בעבר, בעלי זכות בחירה חולקו למרכזי הצבעה עירוניים בסדר אלפביתי, מה שאילץ אותם לנסוע למרחקים ארוכים כדי להצביע.

ב-24 בינואר 2013 האספה המחוקקת העבירה חקיקה שתאפשר לאזרחים המתגוררים בחו"ל להצביע במערכות הבחירות העתידיות. 92% מתושבי המדינה שמתגוררים בחו"ל שוהים בארצות הברית ובקנדה. על פי טריבונל הבחירות העליון, יש 200,000 תושבים בעולם שזכאים להצביע. המועמד לנשיאות מטעם ה-FMLN סאנצ'ס סרן ביקר בדרום קליפורניה כדי להיפגש עם אל סלוודורים אמריקאים וסייר בקהילות שלהם באוגוסט 2013.
**Use Me** (בעברית: "**נצלי אותי**") הוא סינגל שנכתב, הולחן ובוצע על ידי הזמר-יוצר האמריקאי ביל וית'רס ונכלל באלבומו "Still Bill" משנת 1972. היה זה הלהיט ה-78 בהצלחתו באותה שנה בארצות הברית, כאשר יצא בספטמבר 1972 ובהמשך הגיע למקום השני במצעד הבילבורד הוט 100. הוא הופרד מן המקום הראשון רק בידיי השירים "Ben" מאת מייקל ג'קסון ו-"My Ding-a-Ling" מאת צ'אק ברי.

הפקה
----

השיר עוסק בגבר המצוי במערכת יחסים עם בחורה שנטענת על ידי חבריו ומשפחתו כנצלנית ומנוולת. בבית הראשון של השיר מנסים חבריו של הגבר לשכנע אותו כי כדאי שיעזוב את בת זוגו משום שהיא מנצלת אותו, אך הוא מתנער מהם ומסביר כי הוא נהנה להיות מנוצל על ידה, ואף מבקש ממנה לנצל אותו עד תום ("use me up"). בסוף השיר מסכם הגבר כי אולי היא מנצלת אותו, אך הוא מנצל את הדברים שהיא עושה עבורו כדי שימשיך לעשות כרצונה (ובכך רומז על יחסי המין שהיא מעניקה לו).

מבחינה מוזיקלית, השיר מאופיין בריף גיטרה משני, לעומת תפקיד גיטרה בס וכלי הקשה דומיננטיים, בשונה משיריו הסטנדרטיים של וית'רס. מבקר המוזיקה רוברט כריסטיגאו תיאר את השיר בתור "אחד השירים המודעים ביותר העוסקים במין שהמוזיקה הסקסית שלנו כביכול הפיקה אי פעם", וציין כי יש בו נרטיב של "אטרקציה בין-מעמדית".

"Use Me" הגיע עם יציאתו למקום השני במצעד הבילבורד הוט 100 של שנת 1972, שם נשאר במשך 12 שבועות רצופים. הוא בוצע על ידי וית'רס בתוכנית הטלוויזיה האמריקאילת "Soul Train" ב-4 בנובמבר 1972. בסוף שנת 1972 דורג במקום ה-78 ברשימת 100 השירים המצליחים ביותר של השנה. מעט מאוחר יותר הוגדר כאלבום זהב על ידי איגוד תעשיית ההקלטות האמריקאי.

הזמרת האמריקאית גרייס ג'ונס ביצעה גרסת כיסוי לשיר בעלת מאפיינים מעולם הרגאיי שהופיעה באלבומה Nightclubbing משנת 1981, ובהמשך יצאה גם כסינגל.

קישורים חיצוניים
----------------

* מידע על היצירה "Use Me" באתר מיוזיק בריינז
* סרטון השיר "Use Me" באתר יוטיוב

הערות שוליים
------------

1. ↑  Bill Withers | Biography, Albums, Streaming Links, AllMusic (באנגלית)
2. ↑  The Hot 100 Chart, Billboard
3. ↑  Robert Christgau: CG: Bill Withers, www.robertchristgau.com
4. ↑  Bill Withers, Billboard
5. ↑  ג'ואל ויטבורן, **Top RandB/Hip-Hop Singles 1942-2004**, עמ' 633
6. ↑  Billboard Year-End Hot 100 singles of 1972

| ביל וית'רס |
| --- |
| אלבומי אולפן | *Just as I Am* • *Still Bill* • *+'Justments* • *Making Music* • *Naked & Warm* • *Menagerie* • *'Bout Love* • *Watching You, Watching Me* |
| אלבומי הופעה | *Live at Carnegie Hall* |
| אלבומי אוסף | *Bill Withers' Greatest Hits* • *The Essential Bill Withers* |
| סינגלים | "Ain't No Sunshine" • "Grandma's Hands" • "Lean on Me" • "Use Me" • "Who Is He" • "Lovely Day" • "Better Off Dead" • "Oh Yeah!" • "Something That Turns You On" • "We Could Be Sweet Lovers" |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 864d3dc4-d9a0-3478-b12e-fb5b96a1652e

 |
**Urals** (נפט גולמי מסוג "אורל") הוא מותג המשמש כבסיס ייחוס ("רפרנס" *reference*, או *benchmark* או לחלופין "מַרְקֶר" *marker*) לתמחור תערובת הנפט (blend) המיוצא מרוסיה באמצעות חברת טרנסנפט (Транснефть, ‏*Transneft*). בבסיסה זוהי תערובת של נפט כבד מאגן וולגה-אורל עם נפט קל ודל גופרית מאגן מערב-סיביר (Западно-Сибирский нефтегазоносный бассейн). "אורל" מיוצא דרך מערכת צינורות הנפט עד לנמל נובורוסיסק (ומשם באמצעות מכליות נפט), דרך צינור הנפט דרוז'בה (Дружба, ‏*Druzhba* או בעברית "ידידות") למערב אירופה, וכן דרך הנמלים פרימורסק (Приморск) ואוסט לוגה (Усть-Луга) שלחופי המפרץ הפיני בים הבלטי. בבורסת הסחורות בניו יורק (NYMEX) ידוע הנפט תחת המותג "REBCO" ‏(Russian Export Blend Crude Oil) והוא נסחר בייחוס לנמל הנפט של פרימורסק.

בסיסי ייחוס עיקריים אחרים למחירי הנפט בעולם הם: נפט "טקסני קל מתוק" (Texas light sweet‏ המוכר יותר בשם West Texas Intermediate, בראשי תיבות WTI), נפט מן הים הצפוני מסוג "ברנט" (Brent Oil או ‏Brent Blend), נפט מזרח-תיכוני ממפרץ הפרסי, המופק מדובאי – Dubai Crude, ומחיר הרפרנס של "סל אופ"ק" (OPEC Reference Basket).

קישורים חיצוניים
----------------

* "Сорта российской нефти", Нефтетранспортная территория
* "Brent and Urals crude oil prices", Neste Oil
* "Ural crude; Urals blend", English-Hebrew Energy Dictionary (Gina Cohen)

הערות שוליים
------------

1. ↑  "הנפט הסיבירי הקל" (Siberian Light) שמופק במחוז האוטונומי חנטי ומנסי (יוגרה) מתאפיין בכבידת API שבין °‏35 ל-°‏36 ותכולת גופרית של 0.57% (הערה: הקריטריון הנפוץ לנפט דל גופרית הוא פחות מ-0.5%).
2. ↑  לחצו לצפייה במפה  .
3. ↑  נפט גולמי שמופק מדובאי משמש בעיקר לתמחור עסקאות ייצוא בין המפרץ הפרסי לאסיה. הוא ידוע גם בשם "דובאי אל-פאתח" (دبي الفاتح; ‏*Dubai Fateh*).
**שונר איסוודורנסיס** (שם מדעי: *Lynx issiodorensis*) הוא מין נכחד של טורף מהסוג שונר, אשר חי מסוף הפליוקן עד הפליסטוקן באירופה וייתכן שהיגר מאפריקה ונכחד עם סיום תקופת הקרח האחרונה והפשרת הקרחונים המסיבית של סוף הפליסטוקן. ישנם חוקרים המניחים שהוא אף חצה את גשר ברינג לעבר אמריקה הצפונית, שם כלולים 2 מיני שונר. חתול זה הוגדר ב-1828 והוא נקרא על שם העיר שבה התגלה - איסוואר (Issoire) שבמרכז צרפת.

שונר זה היה כנראה האב הקדמון של ארבעת מיני השונרים החיים כיום. עם זאת הוא היה בעל רגליים קצרות יותר, ראש גדול יותר וצוואר ארוך יותר. השיניים שלו ובעיקר הניבים שהופרדו מעט מהחותכות, היו חזקים מעט יותר. הוא דמה יותר למיני חתולים קטנים אחרים משונרים, למשל מיני החתול או הקרקל מעט, אך הוא היה בעל זנב קצר כמו השונרים. לא ברור האם היו לו ציצות אוזניים בולטות, מאחר שהם לא השתמרו במאובנים. משקלו הגיע ל-15 עד 25 קילוגרם בממוצע.

בשנת 1945 ממצאים מאסיה של שונר נקראו בשם *Lynx shansius*, אך בהמשך התברר שמדובר באותו המין, כך שמין זה התבטל ונכלל במין זה.

קישורים חיצוניים
----------------

ויקישיתוף מדיה וקבצים בנושא **שונר איסוודורנסיס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |